হরিপুর বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।   ইতিহাস  ব্রাহ্মণব্রাহ্মণবাড়িয়া জেলা, নাসিরনগর উপজেলার অন্তর্গত হরিপুর ইউনিয়নের নামের উৎপত্তি সম্পর্কে সুনির্দিষ্টভাবে কোন কিছু জানা নেই। তবে গ্রামের প্রাচীন লোকদের কথায় জানা যায় সনাতন ধর্মালম্বী হিন্দু সম্প্রদায়ের লোক জন হরি নামে সৃষ্টিকর্তার গুণকীর্ত্তন করে জীব মুক্তির প্রার্থনা করতেন। ইহা হতেই হরিপুর নামের নাম করণ করা হয়েছিল।   আয়তন ও অবস্থান  হরিপুর ইউনিয়নের আয়তন ৪,৪১৫ একর (১৭.৮৭ বর্গ কিলোমিটার)। নাসিরনগর উপজেলা সদর থেকে প্রায় ১৬ কিলোমিটার দক্ষিণ-পূর্বে অবস্থিত এ ইউনিয়নের উত্তরে গুনিয়াউক ইউনিয়ন, পশ্চিমে পূর্বভাগ ইউনিয়ন ও সরাইল উপজেলার শাহজাদাপুর ইউনিয়ন, দক্ষিণে বিজয়নগর উপজেলার বুধন্তি ইউনিয়ন এবং পূর্বে হবিগঞ্জ জেলার মাধবপুর উপজেলার আন্দিউড়া ইউনিয়ন ও বুল্লা ইউনিয়ন অবস্থিত।   ভাষা ও সংস্কৃতি  এই ইউনিয়নের লোকজন শুদ্ধ বাংলা ও আঞ্চলিক ভাষায় কথা বলেন। এই ইউনিয়নের সংস্কৃতি হল নেৌকা বাইছ প্রতিযোগিতা, ষাড়ের লড়াই, লাঠি খেলা ইত্যাদি।   প্রশাসনিক কাঠামো  হরিপুর ইউনিয়ন নাসিরনগর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৭টি মৌজায় বিভক্ত এবং মোট গ্রাম ৯টি।   জনসংখ্যার উপাত্ত  ২০১১ সালের আদমশুমারি অনুযায়ী হরিপুর ইউনিয়নের মোট জনসংখ্যা ২১,৫১২ জন। এর মধ্যে পুরুষ ১০,৩২৪ জন এবং মহিলা ১১,১৮৮ জন। মোট পরিবার ৪,৩৭২টি। জনসংখ্যার ঘনত্ব প্রতি বর্গ কিলোমিটারে প্রায় ১,২০৪ জন। মৌজা এবং গ্রামভিত্তিক জনসংখ্যা নিচে উল্লেখ করা হল:  ক্রম নংমৌজা নংমৌজার নামগ্রামের নামপরিবার সংখ্যাজনসংখ্যা (২০১১)০১০১৯আলিয়ারাআলিয়ারা৪০৪২,১৮৬০২০৮৯বড় হরিপুরহরিপুর১,৬১০৮,২৪৭রুস্তমপুর২১২১,২২৮০৩৩১২ফুলাইজুর (আহছানপুর) আহছানপুর৮৮৪৬২০৪৫০৭হরিণবেড়হরিণবেড়৩৪৩১,৬০৬০৫৫৩৭জারুয়াজারুয়া২২২৮৮৫০৬৭৫৬নরহানরহা৯৫৪৪,৪৬৭০৭৮৯৫শংকরদহশংকরদহ৫৩৯২,৪৩১   শিক্ষা ব্যবস্থা  ২০১১ সালের আদমশুমারি অনুযায়ী হরিপুর ইউনিয়নের সাক্ষরতার হার ৩৭.২%।   শিক্ষা প্রতিষ্ঠান   মাধ্যমিক বিদ্যালয়  হরিণবেড় শাহজাহান উচ্চ বিদ্যালয়হরিণবেড় শাহজাহান উচ্চ বিদ্যালয়  Bangladesh +880 1768-813863  https://g.co/kgs/yzyqn1  মাদ্রাসা  হাজী নুর রহমান হাফিজিয়া মাদ্রাসা  হরিপুর সুন্নিয়া দাখিল মাদ্রাসা  হরিপুর ইসলামীয়া আন্ওয়ারুল উলুম দারুস্ সুন্নাহ মাদ্রাসা  কিন্ডারগার্টেন প্রভাতী ইসলামি কিন্ডারগার্টেন মাতৃছায়া কিন্ডারগার্টেন  প্রাথমিক বিদ্যালয় হরিনবেড় সরকারি প্রাথমিক বিদ্যালয় হরিপুর সরকারি প্রাথমিক বিদ্যালয় নরহা পূর্ব সরকারি প্রাথমিক বিদ্যালয় নরহা পশ্চিম সরকারি প্রাথমিক বিদ্যালয় শংকরাদহ সরকারি প্রাথমিক বিদ্যালয় আলীয়াড়া সরকারি প্রাথমিক বিদ্যালয় জারুয়া সরকারি প্রাথমিক বিদ্যালয় রুস্তমপুর সরকারি প্রাথমিক বিদ্যালয়   যোগাযোগ ব্যবস্থা  নাসিরনগর উপজেলা সদর থেকে হরিপুর ইউনিয়নে যোগাযোগের প্রধান সড়ক নাসিরনগর-হরিপুর সড়ক। এছাড়া ঢাকা-সিলেট মহাসড়কের মাধবপুর বাজার থেকে সহজেই হরিপুর ইউনিয়নে যাতায়াত করা যায়। প্রধান যোগাযোগ মাধ্যম সিএনজি চালিত অটোরিক্সা।   খাল ও নদী  হরিপুর ইউনিয়নের উপর দিয়ে প্রবাহিত হচ্ছে তিতাস নদী। এছাড়া রয়েছে আড়াইলজুড়ি খাল এবং ধননজুড়ি খাল। আরও রয়েছে হুগলী, বালিংগা, শাপলা, লাংগলিয়া ইত্যাদি হাওড় বা বিল।   হাট-বাজার  হরিপুর ইউনিয়নের প্রধান ২টি হাট-বাজার হল হরিণবেড় বাজার, নরহা চকবাজার এবং একটি ছেট বাজার হলো হরিপুর পালবাড়ি বাজার ।   দর্শনীয় স্থান   হরিপুর বড়বাড়ি  ডেঙ্গু শাহ মাজার (হরিপুর)  তিতাস নদীর পাড়   উল্লেখযোগ্য ব্যক্তি   শফি উদ্দিন আহমেদ– প্রাক্তন রাষ্ট্রদূত।  রফিক উদ্দিন আহমেদ- প্রাক্তন সচিব,বিসিআইসি  ইসরাত জাহান আহমেদ- মহাপরিচালক, পররাষ্ট্র মন্ত্রণালয়  গাজী-উর-রহমান- সাবেক অতিরিক্ত সচিব, খাদ্য মন্ত্রণালয়  বীর মুক্তিযোদ্ধা লেফট্যান্ট(অব:) গোলাম নূর-সাবেক উপজেলা চেয়ারম্যান  ডা: জেবুন্নেছা চৌধুরী- প্রাক্তন মেজর, বাংলাদেশ সেনাবাহিনী   জনপ্রতিনিধি   বর্তমান চেয়ারম্যান: মো: ফারুক মিয়া    আরও দেখুন   নাসিরনগর উপজেলা  নাসিরনগর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:নাসিরনগর উপজেলার ইউনিয়ন